
 10.12.2019
 BG
 Официален вестник на Европейския съюз
 L 318/6
 РЕГЛАМЕНТ ЗА ИЗПЪЛНЕНИЕ (ЕС) 2019/2102 НА КОМИСИЯТА
 от 27 ноември 2019 година
 за изменение на Регламент за изпълнение (ЕС) 2015/2452 по отношение на оповестяването на информацията, използвана при изчисляването на корекцията за способността на отсрочените данъци да покриват загуби
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 56 от нея,
 като има предвид, че:
 (1)
 С Делегиран регламент (ЕС) 2019/981 на Комисията (2) беше изменен Делегиран регламент (ЕС) 2015/35 на Комисията (3), за да се въведат допълнителни принципи относно отсрочените данъци с оглед на осигуряването на еднакви условия в Съюза. Някои от съдържащите се в Регламент за изпълнение (ЕС) 2015/2452 на Комисията (4) образци следва да бъдат адаптирани, за да отразят тези изменения.
 (2)
 Поради това Регламент за изпълнение (ЕС) 2015/2452 следва да бъде съответно изменен.
 (3)
 Измененията на Делегиран регламент за (ЕС) 2015/35, които изискват оповестяване на информацията, използвана при изчисляването на корекцията за способността на отсрочените данъци да покриват загуби, следва да се прилагат от 1 януари 2020 г. Целта на предвидените в настоящия регламент изменения е съответните образци, съдържащи се в Регламент за изпълнение (ЕС) 2015/2452, да бъдат приведени в съответствие с тези изисквания. Затова настоящият регламент следва да се прилага от същата дата.
 (4)
 Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване.
 (5)
 Европейският орган за застраховане и професионално пенсионно осигуряване проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена с член 37 от Регламент (ЕС) No 1094/2010 на Европейския парламент и на Съвета (5),
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2015/2452 се изменя, както следва:
 1)
 Приложение I се изменя в съответствие с приложение I към настоящия регламент.
 2)
 Приложение II се изменя в съответствие с приложение II към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 януари 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 ноември 2019 година.
 За Комисията
 Председател
 Jean-Claude JUNCKER
 (1) ОВ L 335, 17.12.2009 г., стр. 1.
 (2) Делегиран регламент (ЕС) 2019/981 на Комисията от 8 март 2019 г. за изменение на Делегиран регламент (ЕС) 2015/35 за допълнение на Директива 2009/138/ЕО на Европейския парламент и на Съвета относно започването и упражняването на застрахователна и презастрахователна дейност (Платежоспособност II) (ОВ L 161, 18.6.2019 г., стр. 1).
 (3) Делегиран регламент (ЕС) 2015/35 на Комисията от 10 октомври 2014 г. за допълнение